אורטל אורן

אורטל אורן (נולדה ב-20 בפברואר 1984) היא כדורסלנית ישראלית המשחקת בעמדת הרכז וקלע בקבוצת מכבי בנות אשדוד.

ביוגרפיה

אורן, בוגרת מחלקת הנערות של אליצור חולון. היא זכתה עם קבוצת הנערות של המועדון באליפות וגביע, ובגיל 16 כבר צורפה לסגל הבוגרות.

הוליכה את "תיכון קריית שרת חולון" לאליפות בליגת העל לתיכונים והייתה השחקנית הדומיננטית בקבוצה. אורן שיחקה בכל הנבחרות הצעירות של ישראל, כולל הופעה בנבחרת העתודה, שהייתה רחוקה בקיץ 2004 סל אחד מעלייה היסטורית לאליפות אירופה, והשתתפות בנבחרות הבוגרות.

לאחר שתי עונות בסגל הקבוצה הבוגרת של אליצור חולון, המשיכה ל"אוניברסיטת UCLA". (במקביל למדה לתואר ראשון בפסיכולוגיה), שם שיחקה ארבע שנים וזכתה באליפות קונפרנס הפאק-10 עם ניצחון 76:85 בהארכה על סטנפורד ב-2006.

בעונת 2006/07 חזרה לישראל והצטרפה לקבוצת בנות השרון לעונה אחת.

ביוני 2007 חתמה בקבוצת מכבי בנות אשדוד. בעונת 2008/09 חתמה באליצור רמלה ושיחקה שם במשך שתי עונות. לאחר מכן חתמה באליצור נתניה לעונה אחת. ובחודש אוגוסט 2011 חזרה למכבי אשדוד לקדנציה שנייה, בה זכתה עם הקבוצה ב"דאבל היסטורי" בעונת 2011/12.

ב-2013 זכתה באליפות עם אליצור רמלה מול קבוצתה הקודמת מכבי אשדוד. אחר-כך שיחקה בבנות הרצליה.

ב-2014-15 חזרה לאליצור חולון.

בעלת תואר שני בייעוץ ארגוני מהמרכז הבינתחומי הרצליה. עובדת כרכזת תוכנית אלפא למחוננים, בעבר עבדה כמנהלת שיווק וגיוס בנוער שוחר מדע באוניברסיטת תל אביב.

סיימה בהצטיינות לימודי עיצוב פנים בסטודיו 6B והיא בעלת עסק עצמאי לעיצוב פנים באזור המרכז.

נבחרת ישראל 

אורטל אורן השתייכה לסגל נבחרת ישראל בשנים 2003–2017.

קישורים חיצוניים

 
 ביוגרפיה של אורטל אורן באתר UCLA

כדורסלניות מכבי אשדוד
כדורסלניות אליצור רמלה
כדורסלניות אליצור מכבי נתניה
כדורסלניות אליצור חולון
כדורסלניות בנות הרצליה
כדורסלניות נבחרת ישראל
בוגרות תיכון קריית שרת
בוגרי תיכון קריית שרת
בוגרות אוניברסיטת קליפורניה בלוס אנג'לס
בוגרי אוניברסיטת קליפורניה בלוס אנג'לס
בוגרות המרכז הבינתחומי הרצליה
בוגרי המרכז הבינתחומי הרצליה
ישראליות שנולדו ב-1984
ישראלים שנולדו ב-1984